Diari Oficial de la Generalitat Valenciana


Sumari del DOGV 9357, del 08-06-2022 (2022/5136)

RESOLUCIÓ de 2 de juny de 2022, del director general de LABORA Servei Valencià d'Ocupació i Formació, per la qual s'acorda l'ampliació del termini de resolució de la concessió de cinc beques per a la realització de pràctiques professionals en LABORA, convocades per la Resolució de 21 de març de 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9357

Data del DOGV
:   08-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5136


Data del document
:   02-06-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de juny de 2022, del director general de LABORA Servei Valencià d'Ocupació i Formació, per la qual s'acorda l'ampliació del termini de resolució de la concessió de cinc beques per a la realització de pràctiques professionals en LABORA, convocades per la Resolució de 21 de març de 2022. [2022/5136]  
Mitjançant la Resolució de 21 de març de 2022, del director general de LABORA Servei Valencià d'Ocupació i Formació (DOGV 9306, 25.03.2022), es van convocar cinc beques per a la realització de pràctiques professionals en LABORA, tres en la modalitat de comunicació i dues en la modalitat jurídica.  
El resolc nové de la resolució disposa que el termini màxim per a dictar i publicar la resolució sobre les sol·licituds presentades serà de tres mesos a comptar des de l'endemà de la data de publicació de la convocatòria.  
A conseqüència del nombre de sol·licituds presentades i la proximitat del venciment del termini màxim de resolució i notificació, en previsió que no puga ser complit, resulta convenient l'ampliació del termini màxim de resolució i notificació.  
Vist l'article 32 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Ampliar el termini màxim per a resoldre i notificar la concessió de les beques per a la realització de pràctiques professionals en LABORA convocades mitjançant la Resolució de 25 de març de 2022, per un termini màxim d'un mes i mig, a comptar des de la finalització del termini establit en l'apartat nové de l'esmentada resolució, per la qual cosa el termini màxim per a resoldre i notificar queda fixat el dia 10 d'agost de 2022.  
Disposar la publicació d'aquesta resolució en el Diari Oficial de la Generalitat Valenciana i en la pàgina web de LABORA.  
Contra aquest acord, que resol l'ampliació del termini màxim de resolució, i d'acord amb el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, no és possible cap recurs.  
  
València, 2 de juny de 2022.- El director general de LABORA Servei Valencià d'Ocupació i Formació: Enric Nomdedéu i Biosca.